1

Návrh na súhlas s presunom finančných prostriedkov v rozpočte kapitoly MDPT SR v roku 2003 v zmysle § 10 zákona č. 303/ 1995 Z. z. o rozpočtových pravidlách v znení neskorších predpisov na zabezpečenie údržby a opráv ciest a diaľnic

A.	Aktuálny stav cestnej siete

Materiál je koncipovaný na základe konkrétnych meraní a systémového hodnotenia stavebného stavu ciest od roku 1998. Stav cestnej siete je priebežne sledovaný útvarom cestnej databanky SSC. Výstupy sú nadstavbou systému hospodárenia s vozovkou a mostami a poukazujú na alarmujúci stavebný stav najmä na sieti ciest II. a III. triedy. 

Nevyhovujúci stavebný stav cestnej siete na základe meraní z roku 2002 a jeho zhoršenie po zime 2002/2003 je v nasledujúcej tabuľke.

Cesty	2003		
	km	%		
I. I. triedy v celkovej dĺžke 3220 km, z toho				
- v nevyhovujúcom stave	768	23,9		
- v havarijnom stave*	69	2,1		
				
II. triedy v celkovej dĺžke 3828 km, z toho				
- nevyhovujúcom stave	1382	36,1		
- v havarijnom stave*	178	4,7		
				
III. triedy v celkovej dĺžke 10332 km, z toho				
- v nevyhovujúcom stave	3120	30,2		
- v havarijnom stave*	478	4,6		
*havarijný stav - nevyhovujúca únosnosť alebo rozpad povrchu a konštrukcie vozovky

Podľa kontinuálneho hodnotenia stavebného stavu ciest k 1.5.2003 je preukázané, že situácia sa naďalej zhoršuje aj v dôsledku opakovaných povodní v predchádzajúcich rokoch a netypického priebehu zimného počasia počas tohtoročnej zimy (striedanie nízkych teplôt s odmäkom), vplyvom čoho došlo k porušeniu krytu vozoviek. Následky týchto udalosti je možné odstrániť len zaradením postihnutých úsekov ciest do opráv alebo rekonštrukcií.

Na udržanie prevádzkyschopného stavu cestnej siete je nevyhnutné, aby úseky ciest v stupni hodnotenia „nevyhovujúci stav“ boli zaradené do podprogramu oprava a údržba ciest a diaľnic neodkladne a úseky s hodnotením „havarijný stav“ (rozpad povrchu a konštrukcie vozovky) okamžite.

Príčinou tohto stavu je dlhodobé zaostávanie cyklickosti opráv z dôvodu nedostatku finančných prostriedkov. Od vzniku Slovenskej správy ciest v roku 1996 sa priemerne za jeden rok opravilo len 230 km ciest.

2

B.	Financovanie programov cestnej infraštruktúry v rozpočtovom roku 2003

V zmysle prílohy č. 7 k zákonu č. 750/2002 Z. z. o štátnom rozpočte na rok 2003 sú účelové prostriedky cestnej infraštruktúry v rozpočtovej kapitole MDPT SR členené nasledovne (v tis. Sk):

- výstavba diaľnic a rýchlostných ciest – kapitálové výdavky                         8 500 000
- údržba a oprava ciest – bežné výdavky                                                          2 252 000
- výstavba a rekonštrukcia ciest – kapitálové výdavky                                    1 200 000

Uvedené výdavky zodpovedajú výdavkom kapitoly MDPT SR v programovej štruktúre na rok 2003 pre cestnú infraštruktúru:

-	Výstavba diaľnic a rýchlostných ciest 
-	Údržba a opravy ciest a diaľnic 
-	Výstavba cestnej siete .

C.	Návrh na riešenie v rozpočtovom roku 2003

MDPT SR navrhuje zvýšenie výdavkov na opravy ciest a diaľnic v rozpočtovom roku 2003. Z účelových prostriedkov v objeme 2,252 mld. Sk určených na údržbu a opravy ciest a diaľnic a ostatné tovary a služby Slovenskej správy ciest v rozpočtovom roku 2003, je reálne možné vyčleniť na stavebné opravy ciest – zahrnujúce obnovu krytu vozoviek nad 3 cm – len 262,946 mil. Sk, čo vlastne znamená opraviť úseky ciest v celkovej dĺžke 120 km. Ostatné výdavky sú rozdelené na zimnú údržbu, údržbu zelene, dopravného značenia, bezpečnostných a odvodňovacích zariadení a opravy mostov. Na opravu vozoviek diaľnic a mostov je vyčlenených 155,5 mil. Sk. Vzhľadom na popísaný stav cestnej siete je potrebné už v rozpočtom roku 2003 hľadať možnosti zvýšenia výdavkov na opravu ciest. S prihliadnutím na havarijné stavy, povodňové škody a výstupy zo systému hospodárenia s vozovkami je neodkladné vykonať opravy ciest v dĺžke 500 km. Finančne to znamená zvýšiť výdavky o 465,0 mil. Sk.

Zabezpečenie prevádzkyschopnosti cestnej siete považujeme za prioritnú úlohu v cestnom hospodárstve. Vychádzajúc z tejto zásady a ustanovení zákona o štátnom rozpočte nezvyšovať deficit štátneho rozpočtu, navrhujeme požadované zvýšenie bežných výdavkov na podprogram 05301 Správa a údržba ciest a diaľnic vykryť znížením kapitálových výdavkov na podprogram 05303 Výstavba diaľnic a rýchlostných ciest. Toto zníženie nebude mať dosah na začínanie diaľničných stavieb.

Podrobná špecifikácia zníženia kapitálových výdavkov na podprogram Výstavba diaľnic a rýchlostných ciest a zvýšenia bežných výdavkov na podprogram Správa a údržba ciest a diaľnic bude zahrnutá samostatným dodatkom do uzavretého kontraktu medzi MDPT SR a SSC na rok 2003. 

3

D.	Návrh na vykonanie rozpočtového opatrenia

Navrhujeme, aby v zmysle § 2 zákona č. 750/2002 Z. z. o štátnom rozpočte na rok 2003 vláda Slovenskej republiky upravila záväzné ukazovatele rozpočtu na rok 2003 v kapitole MDPT SR v prílohe č. 7 k zákonu č. 750/2002 Z. z. nasledovne:

04.5.1.2 – Výstavba a oprava diaľnic a ciest

											 (v tis. Sk)
A. Bežné výdavky (600):                       						+ 465 000
- z toho: údržba a oprava ciest a diaľnic
         (tovary a služby - 630)							+ 465 000

B. Kapitálové výdavky (700):							- 465 000
     B.1 Obstarávanie kapitálových aktív rozp. org. (710)
           - z toho: výstavba diaľnic a rýchlostných ciest                                     - 465 000

D.	Účelové prostriedky
v tom na:
- výstavbu diaľnic a rýchlostných ciest					- 465 000
- údržba a oprava ciest a diaľnic – BV					+ 465 000

     F. Rozpočet kapitoly podľa programov
Výdavky spolu za kapitolu								0
- Programovo alokované výdavky v kapitole					0
053 Cestná infraštruktúra								0
05301 Správa a údržba ciest a diaľnic					+ 465 000
0530102 Údržba a oprava ciest a diaľnic					+ 465 000
05303 Výstavba diaľnic a rýchlostných ciest				- 465 000